Jan Steen

**Jan Steen** (noin 1625/1626 Leiden – 3. helmikuuta 1679 Leiden) oli Alankomaiden kultakauden aikana vaikuttanut taidemaalari. Hän oli 1600-luvun tärkeimpiä laatukuvamaalareita, jonka katsottiin saaneen vaikutteita muun muassa Frans Halsilta ja Adriaen van Ostadelta. Steen tunnetaan erityisesti humoristisista tilanne- ja tyyppikuvista.

## Elämä ja ura

Jan Havicksz Steen syntyi katoliseen ylemmän keskiluokan perheeseen. Hänen isänsä oli viljakauppias, joka omisti myös panimon. Steen opiskeli maalausta todennäköisesti Jan van Goyenin opastuksella Haagissa ja Adriaen van Ostaden ohjauksessa Haarlemissa. Vuonna 1648 Steen liittyi Pyhän Luukkaan taidemaalarien kiltaan.

Asuttuaan ja työskenneltyään Haagissa Steen muutti vaimonsa Margaretha van Goyenin kanssa Delftiin, jossa hän ryhtyi hoitamaan perheen panimoliiketoimintaa. Panimo kuitenkin tuhoutui Delftin sataman ruutivaraston räjähdyksessä, joka tuhosi suuren osan kaupungista. Steen muutti ensin Leideniin ja sitten Haarlemiin, jossa hän maalasi tunnetuimmat työnsä. Myöhemmin Steen palasi Leideniin ja avasi siellä tavernan. 

## Tyyli
Steen oli erittäin tuottelias ja maalasi läpi elämänsä. Häneltä on säilynyt noin 350 maalausta. Steen aloitti uransa kuvaamalla kadunmiesten ja -naisten elämää vaikutteinaan hollantilainen maalaiselämä, italialainen commedia dell’arte ja hollantilaiset kansannäytelmät. Steenin maalaukset olivat usein humoristisia ja moralistisia. Steen seurasi markkinoiden makua tarkasti ja hänen maalaustensa aiheet vaihtuivat myöhemmin kadunmiesten sijasta porvariston elämään. Tarkkanäköinen huumori säilyi silti osana töitä. Myöhemmin Steenin teoksiin tuli myös uskonnollista aiheistoa ja kuvastoa. 

## Teoksia

Tiedosto:Jan Steen 003.jpg| *Kruunattu puhuja*, n. 1650–1675, 70 × 61 cm, Alte Pinakothek,   München. 
Tiedosto:Jan Havicksz. Steen - The Village Wedding - Google Art Project.jpg|*Kylähäät,* 1653, 64 × 81 cm, Museum Boijmans Van Beuningen, Rotterdam.
Tiedosto:Jan Steen - The Tooth-Puller - 020.jpg|*Hampaan poisto,* 1651, 32.5 × 26.7 cm, Mauritshuis, Haag.
Tiedosto:Jan Steen - Adolf en Catharina Croeser aan de Oude Delft 1655.jpg| *Adolf Croeserin (1612–1668) ja hänen tyttärensä Catharina Croeserin (1642-....) muotokuva,* 1655, 82.5 × 68.7 cm, Rijksmuseum, Amsterdam.  
Tiedosto:Jan Steen 016.jpg| *Nainen käymälässä, n.* 1659–1660, 37 × 27.5 cm, Rijksmuseum, Amsterdam. 
Tiedosto:Jan Steen - Skittles Players Outside an Inn.jpg| *Keilaajat majatalon pihalla,* 1660–1663 (?),  33.5 × 27 cm, National Gallery, Lontoo. 
Tiedosto:The Drinker by Jan Steen.jpg|*The Drinker,* n. 1660–1665, 37.5 × 29.8 cm, Smith College Museum of Art, Northampton.
Tiedosto:Jan Steen 001.jpg| *Amnon ja Tamar,* n. 1661–1670, 67 × 83 cm, Wallraf-Richartz-Museum, Köln. 
Tiedosto:Jan Havicksz. Steen - The Doctor's Visit - Google Art Project.jpg| *Lääkärin kotikäynti,* n. 1665, 61 × 49 cm, Museum Boijmans Van Beuningen, Rotterdam. 
Tiedosto:Jan Steen - A School for Boys and Girls - Google Art Project.jpg|*Kyläkoulu,* n. 1668–1672, 81.7 × 108.6 cm, National Gallery of Scotland, Edinburgh.
Tiedosto:Jan Steen (1626-1679), Moses and Pharaoh’s Crown, c.1670.jpg|*Mooses ja faaraon kruunu,* n. 1670, 78 × 79 cm, Mauritshuis, Haag. 


## Katso myös
* Laatukuva

## Lähteet
* Otavan Iso Fokus, Kertovasti kuvitettu 8-osainen tietosanakirja, Osa 6, s. 3915, Otava 1974 

### Viitteet

## Aiheesta muualla